text: Miljørigtig vej til himlen
  16 marts 2015 kl. 07.05
  Det er ikke kun i trafikken og i køkkenet vi ønsker at være mijørigtige og Økologiske - det følger os hele vejen til graven
  Økologiske kister og letnedbrydelige urner er nemlig det, størstedelen ønsker at blive stedt til hvile i.
  Kigger vi bare fire-fem år tilbage, var der stort set ingen salg i de miljørigtige urner, men i dag er 9 ud af 10 solgte urner lavet af nedbrydeligt materiale, fx majsfibre, fremstillet uden brug af miljøfarlige stoffer og pesticider.
  Folk ønsker, at det skal være naturligt med en tanke på miljøet, fortæller bedemand Connie Buhl fra Hornsleth´s Eftf. i Juelsminde, som også har bedemandsforretninger i Horsens og Hedensted. Derfor vinder det også mere og mere frem at blive begravet på skovkirkegårde, fortæller hun.
  Bliv klogere på bl.a bedemandens arbejde når programmet Naboer på TV SYD+ i dag kl 15 og 19.55 besøger Juelsminde
  